The Yard | Resensies
The Yard: Hooffoto's
4.7 uit 5van 23 resensies vir The Yard
Dirk K - Jan 2020
Dit was ontspannend en ek, my vrou en skoonma het dit baie geniet!
The Yard's terugvoer
Dit was baie lekker om julle hier te hê. Ons wens julle net die beste met julle nuwe huis hier in Gordonsbaai.
Christelle G - Des 2019
Die verblyf by The Yard was baie gerieflik.
Ons het baie lekker gebly by The Yard. Die eenheid was skoon, netjies en het oor alle nodige geriewe beskik. Hulle het ook moeite gedoen om ons honde-kinders te akkommodeer. Ons sal The Yard definitief aanbeveel.
Baie dankie dat julle alles so mooi skoon gelos het. Honde-kinders en al. Ons waardeer dit.
Christo O - Okt 2019
Ons het 'n baie lekker wegbreek gehad en lekker gerus, net wat die siel nodig gehad het. Baie dankie.
Marilou S - Okt 2019
Heerlike plekkie om oor te bly, veilig en rustig.
Baie dankie Marilou, ons hoop ons sien julle weer in die nabye toekoms.
Kathleen B - Aug 2019
Wonderlike diens en ervaring.
Baie dankie Kathleen.
Karel B - Aug 2019
Baie bekostigbaar vir so 'n lekker, rustige, skoon plek. Al die nodige goed is daar vir 'n gerieflike oornag.
Dankie Karel, dit was lekker om julle hier te hê.
Hester M - Aug 2019
Wow! Kon nie vir iets beter vra nie.
Sal definitief in die toekoms weer by The Yard Gordonsbaai tuis gaan.
Baie dankie Hester, dit was heerlik om julle hier te kon hê.
Wilma B - Jul 2019
Merinda het ons baie welkom laat voel, die kamer was netjies, skoon en lekker gemaklik. 'n Paar voorstelle van ons kant: 'n Naambord buite sal baie help, waterbottels in die yskas in die kamer sou lekker gewees het en ook 'n radio of TV.
Baie dankie vir jou voorstelle Wilma, ons werk hieraan.
Naamborde is al lankal op ons lys, maar omdat ons dit uniek wil hou aan die omgewing, kon ons nog nie finaal besluit wat om te gebruik nie, maar dit is prioriteit vir 2020.
Met die TV het ons 'n beginsel besluit geneem dat ons geen TV's op The Yard gaan inbring nie.
Ons leef al vir 16 jaar sonder dit en wil graag hê ons gaste moet die rustigheid, en die lieflike natuurskoon in ons omgewing beleef. Die stilte help ook vir beter kommunikasie en kwaliteit kuiers, waarvoor ons so min deesdae kans kry.
Elzet B - Jul 2019
Heerlik, aangenaam en gerieflik.
The Yard is 'n baie lekker plekkie om net te kom ontspan en tydjie af te vat.
Baie dankie Elzet, ons hoop om julle weer in die toekoms hier te ontvang.
Farren M - Jun 2019
Rustige en oulike plekkie.
Bly jy kon bietjie wegbreek en sterkte met jou studies vorentoe.
Fantasties. Als wat ons wou hê!
Het aan al ons behoeftes voldoen. Marinda was great!
Baie dankie Trevor, dankbaar dat julle 'n positiewe ervaring by ons gehad het. Hoop om julle gou weer hier te sien.
Jamie Lee B - Mrt 2019
Fantasies en baie gerieflik.
The shed was glad nie wat ek verwag het nie, maar ons kon dit laat werk dit was stil rustig en privaat net wat ons nodig gehad het die eienaars was vriendelik en het probeer help waar hulle kan en het ons verblyf gerieflik gemaak sal enige tyd weer teruggaan.
Beste Jamie Lee,
Hoop ons sien julle gou weer en dat Die Cottage hierdie keer vir julle beskikbaar sal wees!
Jackie K - Feb 2019
Dit was die mooiste plekkie waarin ek nog gebly het.
Dit was ons honeymoon en ons was verras deur Marinda om ons te opgradeer na die Cottage toe met die voetjiebad as 'n geskenk. Die plekkie was so mooi skoon en vintage met bietjie Suidwes daarby. Marinda het uit haar pad gegaan om ons so welkom te laat voel en alles wat sy ekstra gedoen het om alles so mooi spesiaals te maak die beskuit, die sjokolade, o ja, en die Guvas in die yskas met room. Sal beslis weer daar by The Yard gaan kuier.
Baie dankie Jackie. Ek hoop dit gaan nog baie goed met die pas getroudes.
Hugo V - Feb 2019
Van inteken tot uitteken was 'n plesier. Regte ontspanningsplekkie. Naby alles.
Dit was heerlik om vir jou en Letitia hier te ontvang. Hoop ons sien julle binnekort weer. Hopelik in die Cottage hierdie keer.
Engela M - Jan 2019
Kan The Yard sterk aanbeveel, netjiese skoon gerieflike kamers. Eienaars is baie gasvry en behulpsaam en het uit hul pad gegaan om dit vir ons soos 'n tuiste te laat voel. Ons klein hondjie het ook baie lekker gespeel in die ruim erf. Waarde vir geld. Puik diens.
Dit was heerlik om julle as gesin met jul oulike Biewer Yorkie by The Yard te ontvang. Ons wil ook dankie sê vir al jul liefde en die pragtige bos blomme!
Vriendelike groete van ons almal by The Yard.
Die verblyf is goed vir een aand.
Die buite huisie is goed beplan, maar die plafon hoogte van 2,3 m veroorsaak dat die sitkamer en kombuis gedeelte ondraaglik warm word. Die slaapkamer, kombuis, sitkamer, stort, bad (wat nie gebruik mag word nie) en toilet word geskei met gordyne. As jy die toilet gebruik, moet jy die mense wat kuier uit die huis jaag. A.g.v. die weer, was twee van die drie aande nie plesierig om die buitebraai te gebruik nie. Die braai binne die huis wat vir ongure weer bedoel is, was gesluit vir gebruik. A.g.v. die afval yster en bourommel op die werf, was parkering ook baie moeilik. Daar was lugreëling in die slaapkamer. Die warm water stelsel moes elke dag af geskakel word. Ek weet nie hoekom nie, want daar is geen besparing omtrent dit nie. Geen TV was beskikbaar nie.
Netjies en naby die strand.
Marinda en haar man is baie aangenaam en vriendelik. Hulle hondjie Nina het vinnig maats gemaak met ons hondjie en ons het lekker gebly. Etes buite op die stoep is heerlik. Die strand en oulike winkeltjies is baie naby.
Dit was heerlik om vir julle en Diesel by The Yard te kon ontvang. Mag julle baie wysheid en seën op die pad vorentoe geniet.
Ons mis julle al klaar.
Maarten E - Nov 2018
Netjies, skoon, baie stil, waarde vir geld.
My verblyf by The Yard was baie aangenaam. Dit is baie netjies, skoon en die omgewing is baie stil. Dit is waarde vir geld. Goed geleë en naby die strand en Strand. Ek sal vir seker weer daar gaan bly. Maklik om op die snelweg te klim en lughawe toe te ry.
Ons het geniet om jou hier te ontvang. Hoop om jou binnekort weer te sien.
Gasvryheid par excellénce! Goed toegerus vir winter- en somer-kuiers. Kaggel, buitebraaplek en vir die gesin is daar 'n skottelgoedwasser en wasmasjien vir lang verblyf.
Baie dankie dat julle so goed ingepas het by The Yard. Julle was so stil soos muise en ons waardeer dat julle so mooi na ons plekkie gekyk het.
Hanno B - Okt 2018
Baie dankie vir die gasvryheid en die wonderlike verblyf. Dis uniek met die oudhede.
Leigh H - Okt 2018
This place is indeed a hidden gem with tiny unexpected details, which makes this place feel like a home away from home. The kind nature of the hostess Marinda makes check-in feel warm and welcoming.
Thank you very much for choosing to stay at The Yard. We are grateful that you have enjoyed your stay and hope to see you here again soon.
Pragtige, uitstekende verblyf, baie gasvry ontvang.
Ons kan The Yard aanbeveel, dis uitstekende verblyf en baie goed geleë. Gasheer en gasvrou baie vriendelik en gasvry.
Dit was heerlik om julle hier by The Yard te ontvang. Dankie vir julle rustigheid en die raad oor die instellings vir die geyser. Ons hoop om julle gou weer hier te ontvang.
Carol S - Sep 2018
Dit was rustig en stil. Ek was aangenaam verras. Dit is waarde vir geld!
Baie dankie vir jou terugvoering. Ek is bly julle het dit geniet hier by ons.
Adres: Roosstraat 20 , Gordonsbaai, 7140, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAqH7cvNzcTUwe8cCF5ZWt5aDCizCV0uNyncBaFVelsrgfICUBlp?w=1440&h=960&fit=crop&auto=format Vanaf R620 per nag (vir 2 persone) 23 5 1 5 20 Roos Street Gordons Bay 7140 Wes-Kaap 086 999 0018 15:00-20:00 10:00 -34.15440612571 18.871575595736